Тежъ, кроме Вилневцомъ, ни одинъ купецъ иного места не будеть моцы мети инако куповати и продавати, только под тою мерою, и томъ листе на долу выписаною: найпервей воски штукою, або по полуберъковеску; соболи, куницы и тхоры по сороку; белку, горностая, ласицу и норыцу но полтретяста; попел, смолу лаштомъ. А того не мають куповати ни в лесехъ, ани в борех, ани в селехъ, толко на месте. Теж мають продавати сукна поставомъ, соль лаштомъ; перец, имъбер, микгъдалы и инъшыи зелья простыи каменемъ; шафранъ, мушкаты, гвоздики, кветъ мушкатовый, кгалкганъ, цетваръ и инъшии зелья дорожшии фунътомъ; секиры, ножы и инъшыи таковъские речы тахромъ, або в тузинъ; железо, олово, медь, цыну, мосязъ и инъшыи речы таковъскии цетънаремъ; фикги, розынъки кошемъ; вино какое-колвекъ и пиво немецъкое и инъшое питье чужое бочъкою целою.— Тыи купцы чужые не будуть смети под меру менъшую ани продавати, ани куповати, толко какъ уверху выписано, а естъли-бы который своею смелостю иначей вчинил, тогды тую куплю до коморы нашое войт, на насъ возметь.